पाएं अपने शहर की ताज़ा ख़बरें और फ्री ई-पेपरडाउनलोड करें
शहर के अंदर चौराहों की बेरिकेडिंग से रास्ते रोकने के बाद अब नाकों को भी सील कर दिया गया है। शहर में आने वाली सभी सीमाओं पर बेरिकेड्स लगाकर पुलिस बल तैनात कर दिया गया है। यहां बैनर टांग पुलिस ने आवागमन पूर्णत: प्रतिबंधित की सूचना लगा दी है। ऐसा इसलिए किया गया ताकि अन्य शहरों से हमारे यहां संक्रमण को आने से रोका जा सके।
इंदौर, उज्जैन, मक्सी और देवास नाका की सीमाएं सील की गई है। इनमें इंदौर रोड की सीमा पर पुलिस का ध्यान ज्यादा है क्योंकि इंदौर मार्ग से आवाजाही अधिक है। यहां निनौरा टोल नाका पर पुलिस की अस्थायी चौकी बनाकर एसएएफ के जवान तैनात कर दिए गए हैं।
यह जवान इंदौर की तरफ से आने वाली गाड़ियों को रोककर उसमें बैठे लोगों से पूछताछ कर रहे हैं। उज्जैन आने की वजह पता की जा रही है। एएसपी अमरेंद्रसिंह चौहान ने बताया कि इंदौर मार्ग से कई लोग अस्थि विसर्जन के लिए उज्जैन आ रहे हैं, जिन्हें वापस लौटाया जा रहा है।
जहां है वहीं अस्थि विसर्जन कर दें, उज्जैन में पाबंदी
एएसपी अमरेंद्रसिंह ने बताया इंदौर रोड से आने वालों में अधिकांश मरीज और उनके परिजन हैं। जिन्हें आने-जाने दिया जा रहा है लेकिन सुबह के समय कई लोग इंदौर से अस्थि विसर्जन करने उज्जैन आ रहे हैं, जिनके लिए पूरी तरह पाबंदी है। उन्होंने कहा घाटों पर किसी प्रकार का तर्पण अभी नहीं किया जा रहा है, इसलिए लोग अस्थि विसर्जन के लिए उज्जैन न आएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn